Ain Edruce

Nurulain Edruce (lahir 4 Ogos 1991) merupakan seorang pelakon, pengacara dan penyanyi wanita Malaysia. Beliau terkenal sebagai pengacara rancangan MBuzz dan sebagai Rosnaida dalam Kekasih Paksa Rela.

Kerjaya
Ketika menuntut di UiTM, pada 2011, Ain memulakan kerjaya awal sebagai model, seterusnya memulakan kerjaya televisyennya sebagai pelakon utama bersama Melda Ahmad dan Liyana Kamarhisham dalam drama realiti Gadis Semasa Sunsilk terbitan Red Communications. Empat tahun kemudian, selepas tamat belajar di UiTM, beliau mengacarakan rancangan Girls Only Show yang bersiaran di Hypp Inspirasi, saluran gaya hidup Unifi TV. Beliau paling dikenali sebagai pengacara rancangan kapsul hiburan MBuzz selama dua minit di TV3.

Beliau juga pernah menyertai rancangan televisyen realiti, Lari: Misi Mr. X bersama Mark Adam, Atu Zero dan Nonny Nadirah. Ain berlakon dalam drama Kekasih Paksa Rela lakonan Intan Najuwa dan Remy Ishak, di mana beliau memegang watak sebagai Rosnaida. Ia kemudian diikuti oleh Kenyalang I'm In Love lakonan bersama Hafeez Mikail, beliau melakonkan watak Wanda. Ain menggalas peranannya sebagai salah seorang pengacara rancangan Pop Express di ntv7.

Ain juga berjinak-jinak di dalam bidang nyanyian pula apabila mempertaruhkan singlenya yang berjudul "Overthink", percubaan pertamanya sebagai penyanyi yang juga merupakan kolaborasi bersama personaliti YouTube, Akwa Ariffin yang dilancarkan pada 1 Januari 2020.

Pada 4 September 2020, Ain dilantik sebagai Ketua Pegawai Diskaun Lazada Malaysia.

Pada tahun 2022, Ain menjadi pengacara baharu rancangan I Can See Your Voice Malaysia musim kelima bersama Izzue Islam dan Melodi bersama Haziq Hussni.

Pada Mac 2023, Ain dipilih sebagai wajah untuk kempen Seindah Kasih anjuran TV3. Pada masa yang sama, beliau berlakon dalam drama My Name Is Lola bersama Izzue Islam.

Kehidupan peribadi
Ain Edruce merupakan anak ketiga daripada empat beradik dan merupakan pemegang Ijazah Sarjana Komposisi Muzik di Universiti Teknologi MARA (UiTM) kampus Shah Alam, Selangor.

Beliau bertunang dengan ahli perniagaan Amirul Hafiz Mustaffa pada 22 Jun 2019, dan berkahwin pada 13 Disember. Beliau dan suami, Amirul Hafiz dikurniakan seroang anak perempuan yang dilahirkan pada 19 Mei 2021. Pasangan ini menamakan anak sulung mereka sebagai Soraya.

Filemografi

Drama

Telefilem

Televisyen

Diskografi

Anugerah dan pencalonan

Rujukan

Pautan luar
 
 
 
 

Kelahiran 1991
Orang hidup
Orang Malaysia berketurunan Melayu
Muslim Malaysia
Orang dari Terengganu
Orang dari Perak
Pengacara televisyen Malaysia
Peragawati Malaysia
Pelakon wanita Malaysia
Pelakon wanita Malaysia abad ke-21
Alumni Universiti Teknologi MARA
Pelakon televisyen Malaysia